title: 2013/254/ОВППС: Решение EUBAM Libya/1/2013 на Комитета по политика и сигурност от 24 май 2013 година за назначаване на ръководителя на мисията на Европейския съюз за подкрепа за интегрирано управление на границите в Либия (EUBAM Libya)

text:
               1.6.2013

               BG

               Официален вестник на Европейския съюз

               L 147/13

         РЕШЕНИЕ EUBAM LIBYA/1/2013 НА КОМИТЕТА ПО ПОЛИТИКА И СИГУРНОСТ
   от 24 май 2013 година
   за назначаване на ръководителя на мисията на Европейския съюз за подкрепа за интегрирано управление на границите в Либия (EUBAM Libya)
   (2013/254/ОВППС)
   КОМИТЕТЪТ ПО ПОЛИТИКА И СИГУРНОСТ,
   като взе предвид Договора за Европейския съюз, и по-специално член 38, трета алинея от него,
   като взе предвид Решение 2013/233/ОВППС на Съвета от 22 май 2013 г. относно мисията на Европейския съюз за подкрепа за интегрирано управление на границите в Либия (EUBAM Libya) (1), и по-специално член 9, параграф 1 от него,
   като има предвид, че:

               (1)

               Съгласно член 9, параграф 1 от Решение 2013/233/ОВППС Комитетът по политика и сигурност (КПС) е оправомощен, в съответствие с член 38 от Договора, да взема необходимите решения с цел политически контрол и стратегическо ръководство на EUBAM Libya, включително решението за назначаване на ръководител на мисията.

               (2)

               На 22 март 2013 г. КПС одобри предложението на върховния представител на Съюза по въпросите на външните работи и политиката на сигурност от 18 март 2013 г. относно назначаването на полковник Antti Juhani HARTIKAINEN и поиска от него, в качеството му на предложен бъдещ ръководител на мисия, да подпомага командващия гражданските операции с оглед на текущото планиране,

         ПРИЕ НАСТОЯЩОТО РЕШЕНИЕ:
   Член 1
   Полковник Antti Juhani HARTIKAINEN се назначава за ръководител на мисията на Европейския съюз за подкрепа за интегрирано управление на границите в Либия (EUBAM Libya) за периода от 22 май 2013 г. до 21 май 2014 г.
   Член 2
   Настоящото решение влиза в сила на 22 май 2013 г.

      Съставено в Брюксел на 24 май 2013 година.

            За Комитета по политика и сигурност

            Председател

         O. SKOOG

      (1)  ОВ L 138, 24.5.2013 г., стp. 15.


title: Решение на представителите на правителствата на държавите- членки, заседаващи в рамките на Съвета от 19 юли 2002 година относно последиците от изтичането на Договора за създаване на Европейската общност за въглища и стомана (ЕОВС) за сключени от ЕОВС международни споразумения

text:
Важна правна забележка

|

42002D0595

Официален вестник n° L 194 , 23/07/2002 стр. 0035 - 0035 специално чешко издание глава 01 том 04 стр. 45  - 45 специално испанско издание глава 01 том 04 стр. 45  - 45 специално унгарско издание глава 01 том 04 стр. 45  - 45 специално литвийско издание глава 01 том 04 стр. 45  - 45 LV.ES глава 01 том 04 стр. 45  - 45 MT.ES глава 01 том 04 стр. 45  - 45 PL.ES глава 01 том 04 стр. 45  - 45 SK.ES глава 01 том 04 стр. 45  - 45 специално словенско издание глава 01 том 04 стр. 45  - 45

		20020719Решение на представителите на правителствата на държавите- членки, заседаващи в рамките на Съветаот 19 юли 2002 годинаотносно последиците от изтичането на Договора за създаване на Европейската общност за въглища и стомана (ЕОВС) за сключени от ЕОВС международни споразумения(2002/595/ЕО)ПРЕДСТАВИТЕЛИТЕ НА ПРАВИТЕЛСТВАТА НА ДЪРЖАВИТЕ-ЧЛЕНКИ НА ЕВРОПЕЙСКАТА ОБЩНОСТ ЗА ВЪГЛИЩА И СТОМАНА, ЗАСЕДАВАЩИ В РАМКИТЕ НА СЪВЕТА,като имат предвид, че:(1) По силата на член 97 от него, Договорът за ЕОВС ще изтече на 23 юли 2002 г.(2) ЕОВС е сключила редица международни споразумения с трети страни.(3) В тези споразумения не се предвижда евентуалното изтичане на срока на Договора за ЕОВС.(4) След изтичане на срока на Договора за ЕОВС неговият предмет влиза в обхвата на Договора за създаване на Европейската общност.(5) В интерес на ЕОВС и на съответните сектори е, че тези международни споразумения следва да останат в сила след изтичането на срока на Договора за ЕОВС и следователно те следва да бъдат прехвърлени на Европейската общност,РЕШИХА:Член 1Считано от 24 юли 2002 г., правата и задълженията, произтичащи от международните споразумения, сключени от ЕОВС, се поемат от Европейската общност.Член 2Настоящото решение влиза в сила в деня след публикуването му в Официален вестник на Европейските общности.Настоящото решение се прилага от 24 юли 2002 г.Съставено в Брюксел на 19 юли 2002 година.ПредседателT. Pedersen--------------------------------------------------


title: Решение на Бюрото на Европейския парламент от 15 декември 2014 година за изменение на Мерките по прилагане на Устава на членовете на Европейския парламент

text:
               30.12.2014

               BG

               Официален вестник на Европейския съюз

               C 466/1

         РЕШЕНИЕ НА БЮРОТО НА ЕВРОПЕЙСКИЯ ПАРЛАМЕНТ
   от 15 декември 2014 година
   за изменение на Мерките по прилагане на Устава на членовете на Европейския парламент
   (2014/C 466/01)
   БЮРОТО НА ЕВРОПЕЙСКИЯ ПАРЛАМЕНТ,
   като взе предвид Договора за функционирането на Европейския съюз, и по-специално член 223, параграф 2 от него,
   като взе предвид Устава на членовете на Европейския парламент (1) („Устава“),
   като взе предвид членове 10 и 25 от Правилника за дейността на Европейския парламент,
   като има предвид, че:

               (1)

               Член 20, параграф 1 от Устава гласи, че „членовете на Европейския парламент имат право на възстановяване на разходите, направени във връзка с упражняването на техния мандат“, а член 20, параграф 4 гласи, че „Парламентът определя условията за упражняването на това право“. Тези условия са определени, наред с другото, в членове 22, 24 и 66 от Мерките по прилагане на Устава на членовете на Европейския парламент (2) („Мерките по прилагане“).

               (2)

               Също така член 4 от Мерките по прилагане задължава членовете на Европейския парламент да изпращат оригиналните оправдателни документи, когато подават заявления за възстановяване на медицински разноски. В резултат на това членовете на Европейския парламент трябва редовно да попълват на ръка дълги и сложни формуляри и да прилагат към тях оригиналните фактури и други оправдателни документи, за да им бъдат възстановени разноските.

               (3)

               За да се облекчи бюрократичният аспект на тази процедура, на членовете на Европейския парламент следва да бъде предоставена възможността да подават заявления за възстановяване или поемане на разноски по електронен път. Членовете на Европейския парламент ще носят отговорността да съхраняват досието с оригиналните оправдателни документи за приемлив период от време, т.е. до 31 декември от календарната година, следваща годината, в която е подадена молбата за възстановяване или поемане на разноски. Компетентните служби на Парламента следва да извършват контрол чрез проверки на случаен принцип въз основа на стандартната практика в областта на одита, с цел да се гарантира, че сканираните копия съответстват на оригиналните документи.

               (4)

               Поради това Мерките по прилагане следва да бъдат изменени така, че: членовете на Европейския парламент да имат възможност да подават молби за възстановяване или поемане на разноски в електронен формат; членовете на Европейския парламент да имат възможност да подават сканирани копия на оригиналните оправдателни документи, придружени от клетвена декларация за истинността на копията; да се определи периодът от време, през който членовете на Европейския парламент са длъжни да съхраняват оригиналните оправдателни документи и по време на който администрацията на Парламента може да проверява сканираните копия на оправдателните документи, като ги сравнява с техните оригинали.

               (5)

               Освен това в съответствие с член 69, параграф 1 от Мерките по прилагане размерът на подлежащите на възстановяване пътни разноски, на надбавката за престой и на надбавката за общи разноски може да бъде индексиран всяка година от Бюрото, като максималният размер е равен на годишния процент на инфлация в Европейския съюз през месец октомври на предходната година, публикуван от Евростат.

               (6)

               Процентът на инфлация за периода от 1 ноември 2013 г. до 31 октомври 2014 г. е, както посочи Евростат на 14 ноември 2014 г., 0,5 %. Новият размер на сумите, произтичащ от корекцията, която е необходимо да се извърши, за да се вземе предвид този процент на инфлация, следва да се прилага от 1 януари 2015 г. и Мерките по прилагане следва съответно да се изменят.

         ПРИЕ НАСТОЯЩОТО РЕШЕНИЕ:
   Член 1
   Мерките по прилагане се изменят, както следва:

               1.

               Член 4 се заменя със следното:
               „Член 4
               Процедура
               Молбите за възстановяване се подават до компетентната служба на Парламента или директно до бюрото за администриране на Комисията чрез формуляр по образец, придружен от оправдателни документи.“

               2.

               Член 20, параграф 1, буква а) се заменя със следното:

                           „а)

                           за разстояние от 0 до 50 км: 22,62 EUR;“.

               3.

               Член 22 се изменя, както следва:

                           а)

                           параграф 1 се заменя със следното:

                                       „1.

                                       Максималният размер на възстановяване на пътни разноски годишно за пътуванията по член 10, параграф 1, буква б) е 4 264 EUR.“;

                           б)

                           параграф 3, първа алинея се заменя със следното:
                           „Максималният годишен размер на възстановяване на пътни разноски за пътуванията на председателите на комисии или подкомисии за участие в конференции или прояви на европейска тема, свързани с правомощията на тяхната комисия или подкомисия и имащи парламентарна насока, е 4 264 EUR. За участие в тези прояви е необходимо предварително разрешение от председателя на Парламента след проверка за наличност на тези средства в рамките на гореспоменатия максимален размер.“

               4.

               Член 24, параграф 2 се заменя със следното:

                           „2.

                           Когато официалната дейност се провежда на територията на Съюза, членовете на Европейския парламент получават фиксирана надбавка, определена на 306 EUR.“

               5.

               Член 26, параграф 2 се заменя със следното:

                           „2.

                           По силата на член 25 месечната сума на надбавката е определена на 4 320 EUR.“

               6.

               Член 66 се заменя със следното:
               „Член 66
               Документи, заместващи оригиналните оправдателни документи
               В случай че документите, изискуеми съгласно настоящите мерки по прилагане, бъдат изгубени, членовете на Европейския парламент представят декларация за изгубени документи, като прилагат заместващи документи в съответствие с изискванията, описани в настоящите мерки по прилагане.“

               7.

               Добавя се следният член:
               „Член 72а
               Оправдателни документи, изпратени по електронен път под формата на сканиран документ
               1.   В случаите, за които в настоящите мерки по прилагане се посочва възможността за подаване на молби за възстановяване или поемане на разноски, тези молби могат да се подават в електронен формат заедно с електронен подпис към тях.
               2.   В случаите, в които настоящите мерки по прилагане изискват представянето на оправдателни документи, тези документи могат да бъдат подадени под формата на сканирани копия, при условие че съответният член на Европейския парламент представи клетвена декларация, че подадените документи съответстват на оригиналите.
               3.   Членовете на Европейския парламент съхраняват оригиналните документи до 31 декември от календарната година, следваща годината, в която е подадена молбата за възстановяване или поемане на разноски, с цел да могат да се извършват проверки на съответствието на сканираните копия с оригиналите.
               Компетентните служби на Парламента извършват контрол чрез проверки на случаен принцип, за да се гарантира, че сканираните копия на оправдателните документи съответстват на оригиналите.“

         Член 2
   Настоящото решение влиза в сила в деня след публикуването му в Официален вестник на Европейския съюз.
   Настоящото решение се прилага от същата дата с изключение на член 1, параграфи 2 – 5, които се прилагат от 1 януари 2015 г.

      (1)  Решение 2005/684/ЕО, Евратом на Европейския парламент от 28 септември 2005 година за приемане на Устав на членовете на Европейския парламент (ОВ L 262, 7.10.2005 г., стр. 1).

      (2)  Решение на Бюрото на Европейския парламент от 19 май 2008 година и от 9 юли 2008 година за установяване на мерки по прилагане на устава на членовете на Европейския парламент (ОВ C 159, 13.7.2009 г., стр. 1).


title: 2009/1015/ЕС: Решение на Съвета от 22 декември 2009 година за изменение на приложение 3, част I към Общите консулски инструкции относно гражданите на трети държави, за които се изисква виза за летищен транзит

text:
               29.12.2009

               BG

               Официален вестник на Европейския съюз

               L 348/51

      РЕШЕНИЕ НА СЪВЕТА

   от 22 декември 2009 година
   за изменение на приложение 3, част I към Общите консулски инструкции относно гражданите на трети държави, за които се изисква виза за летищен транзит
   (2009/1015/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Регламент (ЕО) № 789/2001 на Съвета от 24 април 2001 г. за запазване на изпълнителни правомощия на Съвета във връзка с някои подробни разпоредби и практически процедури за разглеждане на молби за визи (1),
   като взе предвид инициативата на Германия,
   като има предвид, че:

               (1)

               Приложение 3, част I към Общите консулски инструкции съдържа общия списък на трети държави, за чиито граждани всички държави-членки изискват виза за летищен транзит (ВЛТ).

               (2)

               По отношение на гражданите на Етиопия, Германия и Нидерландия желаят да ограничат изискването за виза за летищен транзит до лицата, които не притежават валидна виза за държава-членка или за държава, която е страна по Споразумението за Европейското икономическо пространство от 2 май 1992 г., за Канада, Япония, или Съединените американски щати. Ето защо приложение 3, част I към Общите консулски инструкции следва съответно да бъдат изменено.

               (3)

               В съответствие с членове 1 и 2 от Протокола относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в приемането на настоящото решение, не е обвързана с него, нито с неговото прилагане. Доколкото настоящото решение развива достиженията на правото от Шенген съгласно разпоредбите на част 3, дял IV от Договора за функционирането на Европейския съюз, Дания, в съответствие с член 4 от посочения протокол, решава в рамките на шест месеца след датата на приемането на настоящото решение дали ще го въведе в своето национално право.

               (4)

               По отношение на Исландия и Норвегия настоящото решение представлява развитие на разпоредбите от достиженията на правото от Шенген по смисъла на Споразумението, сключено между Съвета на Европейския съюз и Република Исландия и Кралство Норвегия за асоциирането на последните в процеса на изпълнение, прилагане и развитие на разпоредбите на достиженията на правото от Шенген (2), които попадат в рамките на областта, посочена в член 1, буква А от Решение 1999/437/ЕО на Съвета от 17 май 1999 г. относно определени условия за прилагането на това споразумение (3).

               (5)

               По отношение на Швейцария настоящото решение представлява развитие на разпоредбите от достиженията на правото от Шенген по смисъла на Споразумението, сключено между Европейския съюз, Европейската общност и Конфедерация Швейцария относно асоциирането на Конфедерация Швейцария към въвеждането, прилагането и развитието на достиженията на правото от Шенген (4), които попадат в рамките на областта, посочена в член 1, буква А от Решение 1999/437/ЕО, четен във връзка с член 3 от Решение 2008/146/ЕО на Съвета (5) от 28 януари 2008 г. за сключване на посоченото споразумение от името на Европейската общност (6).

               (6)

               По отношение на Лихтенщайн настоящото решение представлява развитие на разпоредбите от достиженията на правото от Шенген по смисъла на Протокола, подписан между Европейския съюз, Европейската общност, Конфедерация Швейцария и Княжество Лихтенщайн относно присъединяването на Княжество Лихтенщайн към Споразумението между Европейския съюз, Европейската общност и Конфедерация Швейцария относно асоциирането на Конфедерация Швейцария към въвеждането, прилагането и развитието на достиженията на правото от Шенген, които попадат в рамките на областта, посочена в член 1, буква А от Решение 1999/437/ЕО, четен във връзка с член 3 от Решение 2008/261/ЕО от 28 февруари 2008 г. за подписване на посочения протокол от името на Европейската общност (7).

               (7)

               Настоящото решение представлява развитие на разпоредбите от достиженията на правото от Шенген, в което Обединеното кралство не участва, в съответствие с Решение 2000/365/ЕО на Съвета от 29 май 2000 г. относно искането на Обединеното кралство Великобритания и Северна Ирландия да участва в някои разпоредби от достиженията на правото от Шенген (8). Следователно Обединеното кралство не участва в неговото приемане, не е обвързано от него, нито от неговото прилагане.

               (8)

               Настоящото решение представлява развитие на разпоредбите от достиженията на правото от Шенген, в което Ирландия не участва, в съответствие с Решение 2002/192/ЕО на Съвета от 28 февруари 2002 г. относно искането на Ирландия да участва в някои разпоредби от достиженията на правото от Шенген (9). Следователно Ирландия не участва в неговото приемане, не е обвързана от него, нито от неговото прилагане.

               (9)

               По отношение на Кипър, настоящото решение представлява акт, който се основава на достиженията на правото от Шенген или е свързан с тях по друг начин по смисъла на член 3, параграф 2 от Акта за присъединяване от 2003 г.

               (10)

               Настоящото решение представлява акт, който се основава на достиженията на правото от Шенген или е свързан с тях по друг начин по смисъла на член 4, параграф 2 от Акта за присъединяване от 2005 г.,

         ПРИЕ НАСТОЯЩОТО РЕШЕНИЕ:
   Член 1
   Приложение 3, част I към Общите консулски инструкции се изменя, както следва:

               1.

               Във вписването по отношение на Етиопия се вмъква следната бележка под линия:
               „За Германия и Нидерландия
               Следните лица се освобождават от изискването за виза за летищен транзит:

                           —

                           Граждани, притежаващи валидна виза за държава-членка или за държава, която е страна по Споразумението за Европейското икономическо пространство от 2 май 1992 г., за Канада,, Япония или Съединените американски щати, или когато се връщат от тези държави, след като са използвали визата.“

               2.

               Под списъка на трети държави, в обяснителната част след трета алинея се добавя следната алинея:
               „Освобождаванията от изискването за виза за летищен транзит се прилагат също за летищните транзити на граждани на трета държава, притежаващи валидна виза за държава-членка или за държава, която е страна по Споразумението за Европейското икономическо пространство от 2 май 1992 г., за Канада, Япония или Съединените американски щати, които пътуват за която и да е друга трета държава. Те не се прилагат за летищните транзити на граждани на трета държава при завръщането им от която и да е друга трета държава, след изтичане на срока на споменатата по-горе виза.“

         Член 2
   Настоящото решение влиза в сила на двадесетия ден след публикуването му в Официален вестник на Европейския съюз.
   Член 3
   Адресати на настоящото решение са държавите-членки в съответствие с Договорите.

      Съставено в Брюксел на 22 декември 2009 година.

            За Съвета

            Председател

         A. CARLGREN

      (1)  ОВ L 116, 26.4.2001 г., стр. 2.

      (2)  ОВ L 176, 10.7.1999 г., стр. 36.

      (3)  ОВ L 176, 10.7.1999 г., стр. 31.

      (4)  ОВ L 53, 27.2.2008 г., стр. 52.

      (5)  ОВ L 53, 27.2.2008 г., стр. 1.

      (6)  ОВ L 53, 27.2.2008 г., стр. 50.

      (7)  ОВ L 83, 26.3.2008 г., стр. 3.

      (8)  ОВ L 131, 1.6.2000 г., стр. 43.

      (9)  ОВ L 64, 7.3.2002 г., стр. 20.


title: Решение на Съвета от 29 май 2000 година за борба с детската порнография в Интернет

text:
Важна правна забележка

|

32000D0375

Официален вестник n° L 138 , 09/06/2000 стр. 0001 - 0004 специално чешко издание глава 19 том 01 стр. 183  - 186 специално испанско издание глава 19 том 01 стр. 183  - 186 специално унгарско издание глава 19 том 01 стр. 183  - 186 специално литвийско издание глава 19 том 01 стр. 183  - 186 LV.ES глава 19 том 01 стр. 183  - 186 MT.ES глава 19 том 01 стр. 183  - 186 PL.ES глава 19 том 01 стр. 183  - 186 SK.ES глава 19 том 01 стр. 183  - 186 специално словенско издание глава 19 том 01 стр. 183  - 186

		20000529Решение на Съветаот 29 май 2000 годиназа борба с детската порнография в Интернет(2000/375/ПВР)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за Европейския съюз, и по-специално член 34, параграф 2, буква в) от него,като взе предвид становището на Европейския парламент [1],като взе предвид инициативата на Република Австрия,като взе предвид резолюциите, приети от Европейския парламент на: 19 септември 1996 г. относно малолетните и непълнолетните жертви на насилие [2], 12 декември 1996 г. за мерките за защита на малолетните и непълнолетните в Европейския съюз [3], 24 април 1997 г. по съобщение на Комисията относно незаконното и вредно съдържание в Интернет [4] и 6 ноември 1997 г. по съобщение на Комисията за борба с детския секстуризъм, както и наръчника за приноса на Европейския съюз за засилване на превенцията срещу сексуалната злоупотреба и експлоатация на деца [5],като взе предвид Декларацията и Плана за действие, приети с единодушие от делегатите на Световния конгрес срещу търговската сексуална експлоатация на деца, проведен в Стокхолм през август 1996 г., както и заключенията и препоръките на последвалата го конференция, проведена в Страсбург през април 1998 г.,като взе предвид Европейската конвенция за защита на правата на човека и основните свободи, приета в Рим на 4 ноември 1950 г., и по-специално членове 2, 3 и член 10, параграф 2 от нея,като припомни Европейската конвенция относно упражняване на правата на децата, приета в Страсбург на 25 януари 1996 г., и по-специално членове 1, 6, 7, 8, 9, 10, 11, 12 и 15 от нея,като взе предвид Универсалната декларация за правата на човека, приета от Генералната асамблея на ООН с Резолюция 217 А (III) на 10 декември 1948 г. в Париж, и по-специално членове 2, 3, 7, 25 и 26 от нея,като припомни член 34 от Конвенцията за правата на детето от 20 ноември 1989 г.,като взе предвид Съвместно действие 96/700/ПВР на Съвета от 29 ноември 1996 г. за създаване на стимули и програми за обмен на лицата, които отговарят за борбата с търговията с хора и сексуалната експлоатация на деца [6],като взе предвид Резолюция на Съвета и на представителите на правителствата на държавите-членки, приета на срещата им от 17 февруари 1997 г. в рамките на Съвета, относно незаконното и вредно съдържание в Интернет [7],като взе предвид Съвместно действие 97/154/ПВР от 24 февруари 1997 г., прието от Съвета във връзка с борбата с трафика на хора и сексуалната експлоатация на деца [8],като взе предвид Решение на Съвета от 3 декември 1998 г. за допълване на определението за вида престъпление "трафик на хора" в приложението към Конвенцията за Европол [9], и като взе предвид одобрената от Съвета Декларация от 3 декември 1998 г.,като взе предвид препоръката, приета от Съвета на 24 септември 1998 г. за развитие на конкурентоспособността на европейската индустрия за аудиовизуални и информационни услуги чрез подпомагане на национални мрежи, които са насочени към постигане на сравнимо и ефективно ниво на защита на малолетните и непълнолетните и на човешкото достойнство [10],като припомни Плана за действие, приет от Съвета на 28 април 1997 г. за борба с организираната престъпност [11], одобрен от Европейския съвет в Амстердам през юни 1997 г., и Десетте принципа на Г-8 относно високотехнологичните престъпления, които бяха отбелязани от Съвета на срещата му на 19 март 1998 г., както и препоръката на Европейския съвет във Виена от 10 и 12 декември 1998 г. за гарантиране на ефективни последващи инициативи за зашита на децата на европейско и на международно ниво, особено в областта на детската порнография в Интернет,като взе предвид Решение 276/1999/ЕО на Европейския парламент и на Съвета от 25 януари 1999 г. за приемане на многогодишен план за действие на Общността за насърчаване на безопасното ползване на Интернет чрез борба с незаконното и вредното съдържание в глобалните мрежи [12],като припомни Обща позиция 1999/364/ПВР на Съвета от 27 май 1999 г. за преговорите по проекта на Конвенция за престъпленията в кибернетичното пространство, проведени в Съвета на Европа на 27 май 1999 г. [13],като има предвид, че трафикът на хора и сексуалната експлоатация на деца са сериозно посегателство срещу основните права на човека, и по-специално на човешкото достойнство;като съзнава факта, че сексуалната злоупотреба с деца, както и производството, обработката, притежаването и разпространението на материали, които съдържат детска порнография, често съставляват важна част от международната организирана престъпна дейност, чиито размери в рамките на Европейския съюз са източник на нарастваща загриженост;убеден, че зачитането на физическата и емоционалната неприкосновеност на децата и защитата на жертвите на сексуална експлоатация са от основно значение и трябва да са център на усилията на Съюза;като съзнава необходимостта от допълнителни мерки на Съюза за насърчаване на безопасното ползване на Интернет;с оглед предотвратяването и борбата със сексуалната злоупотреба с деца, и по-специално производството, обработката, притежаването и разпространението чрез Интернет на материали, които съдържат детска порнография,РЕШИ:Член 11. В рамките на Решение № 276/1999/ЕО на Европейския парламент и на Съвета и с оглед засилване на мерките за предотвратяване и борба с производството, обработката, притежаването и разпространението на материали, които съдържат детска порнография, и за подпомагане на ефективното разследване и наказателно преследване на престъпленията в тази област държавите-членки предприемат необходимите мерки за насърчаване на Интернет потребителите пряко или косвено да информират органите по наказателно преследване, когато попаднат на материали или се усъмнят, че по Интернет се разпространяват материали, които съдържат детска порнография. Интернет потребителите биват информирани за начините за връзка с органите по наказателно преследване или организациите, които имат изключителното право на връзка с тези органи, с което да се даде възможност на органите да изпълнят задачата си по предотвратяване и борба с детската порнография в Интернет.2. При необходимост и като се отчита административната структура на всяка държава-членка, мерките за подпомагане на ефективното разследване и наказателно преследване на престъпленията в тази област могат да се изразяват в създаването на специализирани звена в рамките на органите по наказателно преследване, които притежават необходимия опит и ресурси за бързо обработване на информацията, която е свързана със съмнение за производство, обработка, притежаване и разпространение на детска порнография.3. Държавите-членки гарантират своевременното реагиране на органите по наказателно преследване при получаване на информация със съмнение за производство, обработка, притежаване и разпространение на материали, които съдържат детска порнография. Органите по наказателно преследване могат по тактически съображения да отложат предприемането на действия, например с оглед разкриване на лицата или мрежите, които стоят зад престъпната дейност (кръгове за детска порнография).Член 21. Държавите-членки гарантират възможно най-широко и своевременно сътрудничество за улесняване на ефективното разследване и наказателно преследване на свързаните с детската порнография в Интернет престъпления, в съответствие със съществуващите договорености и споразумения.2. За да гарантират своевременното и ефективно противодействие на тези престъпления, държавите-членки съобщават кои са определените от тях звена за контакт, които са съставени от квалифицирани служители, които са на разположение 24 часа в денонощието, както и данни за специализираните звена по член 1, параграф 2, които обслужват обмена на информация и последващите контакти между държавите-членки. Звената за контакт, които държавите-членки вече са създали с друга функция, също могат да бъдат ползвани за тези цели. Използват се и съществуващите канали за обмен на информация, като Европол и Интерпол.3. Държавите-членки вземат необходимите мерки за информиране на Европол в рамките на неговия мандат за случаите на съмнение за детска порнография.4. Държавите-членки, в подходяща форма на сътрудничество с Интерпол, обсъждат възможностите за организиране на редовни срещи на компетентните органи, които са специализирани в борбата с детската порнография в Интернет, с оглед насърчаване на общия обмен на информация, анализ на ситуацията и координиране на тактиките по разследване на престъпленията.5. Всяка държава-членка нотифицира генералния секретариат на Съвета за организационното звено или звена, които са определени като звена за контакт по параграф 2. Генералният секретариат информира всички други държави-членки за тези звена на контакт.Член 3Държавите-членки провеждат конструктивен диалог с индустрията и обсъждат възможните мерки от доброволен и правнозадължителен характер за премахване на детската порнография от Интернет. В частност държавите-членки обменят опит във връзка с ефективността на предприетите от тях мерки за премахване на детската порнография в Интернет. В този смисъл те проучват следните мерки за въвеждане на задължения за Интернет-доставчиците:а) да информират компетентните лица, които са посочени в член 1, параграф 1, или звената по член 1, параграф 2 за материалите, които съдържат детска порнография, за които знаят или са получили сведения, че се разпространяват чрез тях;б) да спрат разпространението на материали, които съдържат детска порнография, за които знаят или са получили сведения, че се разпространяват чрез тях, освен ако компетентните органи не са постановили друго;в) в съответствие с Резолюция на Съвета от 17 януари 1995 г. за законното прихващане на далекосъобщения [14] да задържат данни от трафика, при необходимост и когато това е технически осъществимо, в частност за целите на наказателно преследване при съмнение за сексуална злоупотреба с деца, производство, обработка, притежаване и разпространение на детска порнография — за срок, определен от съответното национално право, с което да се създаде възможност за проверка на данните от страна на органите на наказателното преследване в съответствие с приложимата процедура;г) да създадат собствени контролни системи за борба с производството, обработката, притежаването и разпространението на материали, които съдържат детска порнография.Член 4Държавите-членки се съобразяват редовно с изискванията на технологичното развитие с цел поддържане на ефективността на борбата с детската порнография в Интернет, във връзка с промени в наказателнопроцесуалното право, като спазва неговите основни принципи, като при необходимост въвеждат нови законови разпоредби.Член 5Държавите-членки поддържат връзка с индустрията и си сътрудничат помежду си, като споделят опита си и, доколкото е възможно, насърчават производството на филтри и други технически средства за предотвратяване на разпространението и улесняване на разкриването на материали, които съдържат детска порнография.Член 61. Съветът прави преглед на степента на изпълнение на задълженията на държавите-членки, които произтичат от Общо действие 97/154/ПВР, и на ефективността на мерките, които се предлагат с настоящото решение.2. Прегледът по параграф 1 се извършва по реда на Общо действие 97/827/ПВР, прието от Съвета на 5 декември 1997 г., относно създаването на механизъм за оценяване на прилагането и изпълнението на национално ниво на международните задължения за борба срещу организираната престъпност [15], при спазване на следните изисквания:а) екипите за оценяване се състоят от двама експерти;б) прави се оценка на място с цел избягване на тромави процедури.3. Не се извършва оценка по дял IV Б от Общо действие 97/154/ПВР. На нейно място се провежда оценката по параграф 2 от настоящия член.4. Въз основа на информацията, която е получена в хода на оценката по параграф 2, Съветът взема решение относно евентуалните последващи мерки, които са желателни с оглед повишаване на ефективността на борбата с детската порнография и със сексуалната експлоатация на деца.Член 7Настоящото решение се прилага и по отношение на Гибралтар.Член 8Предвидените в настоящото решение мерки се прилагат от държавите-членки най-късно на 31 декември 2000 г.Съставено в Брюксел на 29 май 2000 година.За СъветаПредседателA. Costa[1] Становище от 11 април 2000 г. (все още непубликувано в Официален вестник).[2] ОВ С 320, 28.10.1996 г., стр. 190.[3] ОВ С 20, 20.1.1997 г., стр. 170.[4] ОВ С 150, 19.5.1997 г. стр. 38.[5] ОВ С 358, 24.11.1997 г., стр. 37.[6] ОВ L 322, 12.12.1996 г., стр. 7.[7] ОВ С 70, 6.3.1997 г., стр. 1.[8] ОВ L 63, 4.3.1997 г., стр. 2.[9] ОВ С 26, 30.1.1999 г., стр. 21.[10] ОВ L 270, 7.10.1998 г., стр. 48.[11] ОВ С 251, 15.8.1997 г., стр. 1.[12] ОВ L 33, 6.2.1999 г., стр. 1.[13] ОВ L 142, 5.6.1999 г., стр. 1.[14] ОВ С 329, 4.11.1996 г., стр. 1.[15] ОВ L 344, 15.12.1997 г., стр. 7.--------------------------------------------------


title: Решение (ЕС) 2016/1230 на Съвета от 12 юли 2016 година с което се констатира, че Португалия не е предприела ефективни действия в отговор на препоръката на Съвета от 21 юни 2013 г.

text:
               28.7.2016

               BG

               Официален вестник на Европейския съюз

               L 202/21

         РЕШЕНИЕ (ЕС) 2016/1230 НА СЪВЕТА
   от 12 юли 2016 година
   с което се констатира, че Португалия не е предприела ефективни действия в отговор на препоръката на Съвета от 21 юни 2013 г.
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 126, параграф 8 от него,
   като взе предвид препоръката на Европейската комисия,
   като има предвид, че:

               (1)

               Съгласно член 126 от Договора държавите членки трябва да избягват прекомерен държавен дефицит.

               (2)

               Пактът за стабилност и растеж се основава на целта за осигуряване на стабилни публични финанси като средство за укрепване на предпоставките за ценова стабилност и висок и устойчив растеж, водещ до създаване на трудова заетост. Пактът за стабилност и растеж включва Регламент (ЕО) № 1467/97 на Съвета (1), който беше приет, за да се насърчи своевременното коригиране на прекомерния дефицит по консолидирания държавен бюджет.

               (3)

               Съветът, действащ по препоръка на Комисията, реши на 2 декември 2009 г. съгласно член 126, параграф 6 от Договора, че в Португалия съществува прекомерен дефицит, и отправи препоръка за коригиране на прекомерния дефицит в срок до 2013 г. в съответствие с член 126, параграф 7 от Договора и член 3 от Регламент (ЕО) № 1467/97 (2). След искане от португалските органи за финансова помощ от Съюза, от държавите членки, чиято валута е еврото, и от Международния валутен фонд (МВФ), Съветът одобри финансова помощ от Съюза за Португалия (3). Меморандумът за разбирателство относно специфичните условия на икономическата политика („Меморандум за разбирателство“) между Комисията и португалските власти беше подписан на 17 май 2011 г. Оттогава Съветът отправи две препоръки към Португалия (на 9 октомври 2012 г. и на 21 юни 2013 г.) въз основа на член 126, параграф 7 от Договора, с което бе удължен срокът за коригиране на прекомерния дефицит съответно до 2014 г. и 2015 г. И в двете препоръки Съветът счете, че Португалия е предприела ефективни действия, но са настъпили неочаквани неблагоприятни икономически събития със значими отрицателни последици за държавните финанси.

               (4)

               По-конкретно, за да се сведе основният бюджетен дефицит под референтната стойност от 3 % от БВП до 2015 г. по надежден и устойчив начин, на Португалия бе препоръчано: а) да приведе номиналния дефицит до 5,5 % от БВП през 2013 г., 4,0 % от БВП през 2014 г. и 2,5 % от БВП през 2015 г., което отговаря на подобрение на структурното салдо с 0,6 % от БВП през 2013 г., 1,4 % от БВП през 2014 г. и 0,5 % от БВП през 2015 г. въз основа на актуализираната прогноза на службите на Комисията от май 2013 г. за икономическите перспективи за Португалия; б) да приложи мерки в размер на 3,5 % от БВП с оглед свеждане на дефицита през 2013 г. до 5,5 % от БВП, в това число мерките, определени в Закона за бюджета за 2013 г., и допълнителни мерки, включени в допълнителния бюджет, а именно намаляване на разходите за заплати, по-ефикасно функциониране на публичната администрация, по-ниско публично потребление и по-добро използване на фондовете на Съюза; в) въз основа на прегледа на публичните разходи да приеме постоянни мерки за консолидация в размер на поне 2,0 % от БВП с оглед постигането на номинален дефицит в размер на 4,0 % от БВП през 2014 г. и да се стреми към рационализиране и модернизиране на публичната администрация, като премахне излишните работни места по функциите и структурите в публичния сектор, като подобри устойчивостта на пенсионната система и постигне целенасочено намаляване на разходите в отделни ресорни министерства; г) да предприеме необходимите постоянни мерки за консолидация с оглед постигане на целевия дефицит за 2015 г. от 2,5 % от БВП. Освен това на Португалия бе препоръчано да поддържа набраната инерция за реформи в управлението на публичните финанси, като преразгледа закона за бюджетната рамка до края на 2013 г. с цел по-нататъшно усъвършенстване на бюджетните процедури и принципите на бюджетно управление, отчетността, прозрачността и опростяването и да продължи усилията за ограничаване на условните задължения, породени от държавните предприятия и публично-частните партньорства.

               (5)

               Според икономическата прогноза за Португалия на службите на Комисията от май 2013 г., послужила за основа на препоръката на Съвета от 21 юни 2013 г., португалската икономика се очакваше да се свие с 2,3 % през 2013 г., след което да нарасне с 0,6 %, и 1,5 % съответно през следващите две години. Ръстът на номиналния БВП беше изчислен на – 0,6 % и 1,8 % съответно през 2013 г. и 2014 г. и на 2,7 % през следващата година.

               (6)

               В съответствие с разпоредбите на член 3, параграф 4 от Регламент (ЕО) № 1467/97 в препоръката си от 21 юни 2013 г. Съветът определи 1 октомври 2013 г. за краен срок за предприемане на ефективни действия. В съответствие с член 10, параграф 2, буква а) от Регламент (ЕС) № 472/2013 Португалия беше освободена от отделно докладване по процедурата при прекомерен дефицит и докладваше в рамките на своята програма за макроикономически корекции.

               (7)

               Рисковете от несъответствие с препоръката на Съвета от 21 юни 2013 г. бяха изтъкнати в последващите оценки. През юли 2015 г. въз основа на своята оценка на програмата за стабилност за 2015 г. (първата след излизането от програмата за икономически корекции) Съветът заключи, че съществува риск Португалия да не спази разпоредбите на Пакта за стабилност и растеж. В становището на Комисията относно проекта за бюджетен план на Португалия за 2015 г. също се заключава, че съществува риск Португалия да не спази правилата на Пакта за стабилност и растеж. По-специално Комисията посочи риск за своевременното коригиране на прекомерния дефицит до 2015 г. Комисията изтъкна и изоставането в структурната корекция в сравнение с посочената в препоръката, което показва необходимостта от допълнителни мерки за структурна консолидация за 2015 г., които да осигурят надеждна и устойчива корекция на прекомерния дефицит.

               (8)

               В новата оценка на действията, предприети от Португалия за коригиране на прекомерния дефицит до 2015 г. в отговор на препоръката на Съвета от 21 юни 2013 г. се стига до следните заключения:

                           —

                           След уведомлението във връзка с дефицита по консолидирания държавен бюджет през 2015 г. и неговото потвърждаване от Комисията (Евростат), през 2015 г. дефицитът достигна 4,4 % от БВП, над определената от Договора референтна стойност от 3,0 % от БВП. Разликата спрямо референтната стойност до голяма степен се дължи на мярка за подпомагане на финансовия сектор в контекста на преструктурирането на Banif (Banco Internacional do Funchal, S.A.) в края на 2015 г., което имаше отрицателно въздействие върху бюджетния дефицит в размер на 1,4 % от БВП. Заедно с еднократните приходи, дефицитът без еднократните мерки пак би бил над посочената в Договора референтна стойност.

                           —

                           Кумулативното подобрение на структурното салдо в периода 2013—2015 г. възлиза на 1,1 % от БВП, което е значително под стойността от 2,5 % от БВП, препоръчана от Съвета. Когато се коригира с ефекта от преразгледания потенциален ръст на производството и от подобрението или влошаването на приходите в сравнение с базовия сценарий, на който се основава препоръката, кумулативното подобрение чувствително се намалява до – 0,1 % от БВП.

                           —

                           Размерът на прилаганите мерки до юни 2014 г. беше в съответствие с целите по програмата за макроикономически корекции. След това размерът на постоянните мерки за консолидация, които са в основата на бюджетните цели за 2014 г., значително спадна с течение на времето от 2,3 % от БВП, планиран в момента на приемането на бюджета за 2014 г., на около 1,5 % от БВП през 2015 г. в прогнозата, на която се основава бюджетът. По този начин размерът на предприетите мерки определено е под равнището, посочено в препоръката, т.е поне 2,0 % от БВП като допълнителни мерки през 2014 г. За 2015 г. размерът на постоянните мерки за фискална консолидация беше допълнително намален до около 0,6 % от БВП в бюджета за 2015 г. и целта за номиналното салдо беше определена на 2,7 % от БВП. Следователно планираните мерки за структурна консолидация са недостатъчни за осъществяване на препоръчания за 2015 г. целеви дефицит от 2,5 % от БВП. Размерът на дефицита за 2015 г. потвърди, че заплануваните мерки са били недостатъчни.

                           —

                           Като цяло, от юни 2014 г. подобряването на номиналния дефицит е било подтиквано от икономическото възстановяване и намаляването на разходите за лихви в една нисколихвена среда. Извънредните приходи не са били използвани за ускоряване на намаляването на дефицита и обемът на мерките за структурна консолидация е бил намален до ниво, което не е достатъчно за постигане на целите.

                           —

                           Брутният консолидиран държавен дълг като цяло се стабилизира след препоръката на Съвета от 21 юни 2013 г. и достигна 129,2 % от БВП в края на 2013 г., 130,2 % от БВП през 2014 г. и 129,0 % от БВП през 2015 г. според прогнозата на Комисията от пролетта на 2016 г.

                           —

                           Структурните реформи във фискалната сфера напреднаха в повечето области, макар и с различни темпове. Рамковият закон за бюджета беше преработен и укрепен и се очаква да влезе напълно в сила през септември 2018 г. Бяха положени значителни усилия за ограничаване на данъчните измами и укриването на данъци и за реформиране на данъчната администрация. Дългосрочната устойчивост на пенсионната система беше засилена през последните години, въпреки че още има предизвикателства в краткосрочен и средносрочен план. Реформата в системата на здравеопазването, целяща да се гарантира устойчивостта на националната здравна служба, напредва с адекватни темпове. Реформата на публичната администрация за подобряване на фискалното управление на регионално и местно равнище беше осъществена през последните години, както и реформите на публично-частните партньорства (ПЧП) и държавните предприятия (ДП), особено по време на програмата за икономически корекции.

               (9)

               Това води до заключението, че действията на Португалия в отговор на препоръката на Съвета от 21 юни 2013 г. са недостатъчни. Португалия не е преодоляла прекомерния си дефицит до 2015 г. Фискалната консолидация е значително по-ниска от препоръчаната от Съвета,

         ПРИЕ НАСТОЯЩОТО РЕШЕНИЕ:
   Член 1
   Португалия не е предприела ефективни действия в отговор на препоръката на Съвета от 21 юни 2013 г.
   Член 2
   Адресат на настоящото решение е Португалската република.

      Съставено в Брюксел на 12 юли 2016 година.

            За Съвета

            Председател

         P. KAŽIMÍR

      (1)  Регламент (ЕО) № 1467/97 на Съвета от 7 юли 1997 г. за определяне и изясняване на прилагането на процедурата при прекомерен дефицит (ОВ L 209, 2.8.1997 г., стр. 6).

      (2)  Всички документи, свързани с процедурата при прекомерен дефицит за Португалия, са публикувани на следния уебсайт: http://ec.europa.eu/economy_finance/economic_governance/sgp/deficit/countries/portugal_en.htm

      (3)  Решение за изпълнение 2011/344/ЕС на Съвета от 17 май 2011 г. за предоставяне на финансова помощ за Португалия от страна на Съюза (ОВ L 159, 17.6.2011 г., стр. 88).


title: 2014/712/ЕС: Решение на Съвета от 8 октомври 2014 година за назначаване на заместник-член от Дания в Комитета на регионите

text:
               14.10.2014

               BG

               Официален вестник на Европейския съюз

               L 296/27

         РЕШЕНИЕ НА СЪВЕТА
   от 8 октомври 2014 година
   за назначаване на заместник-член от Дания в Комитета на регионите

      (2014/712/ЕС)

   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 305 от него,
   като взе предвид предложението на правителството на Дания,
   като има предвид, че:

               (1)

               На 22 декември 2009 г. и на 18 януари 2010 г. Съветът прие решения 2009/1014/ЕС (1) и 2010/29/ЕС (2) за назначаване на членове и заместник-членове на Комитета на регионите за периода от 26 януари 2010 г. до 25 януари 2015 г. На 3 юни 2010 г. с Решение 2010/312/ЕС на Съвета (3) г-н Lasse KRULL беше назначен за заместник-член за периода до 25 януари 2015 г.

               (2)

               След изтичането на мандата на г-н Lasse KRULL PETERSEN се освободи едно място за заместник-член на Комитета на регионите,

         ПРИЕ НАСТОЯЩОТО РЕШЕНИЕ:
   Член 1
   Назначава се за заместник-член на Комитета на регионите за остатъка от мандата, а именно до 25 януари 2015 г.:

               —

               г-н Peter KOFOD POULSEN, Member of the Regional Council of Region of Southern Denmark.

         Член 2
   Настоящото решение влиза в сила в деня на приемането му.

      Съставено в Люксембург на 8 октомври 2014 година.

            За Съвета

            Председател

         M. LUPI

      (1)  ОВ L 348, 29.12.2009 г., стр. 22.

      (2)  ОВ L 12, 19.1.2010 г., стр. 11.

      (3)  ОВ L 140, 8.6.2010 г., стр. 27.


title: Решение на Съвета oт 14 февруари 2006 година за сключване на Споразумение под формата на размяна на писма между Европейската общност и Република Чили относно изменения в Споразумението за търговия с вина, приложено към Споразумението за асоцииране между Европейската общност и нейните държави-членки, от една страна, и Република Чили, от друга страна

text:
Важна правна забележка

|

32006D0136

Официален вестник n° L 054 , 24/02/2006 стр. 0023 - 0023 Официален вестник n° L 270 , 29/09/2006 стр. 0247 - 0247

		20060214Решение на Съветаoт 14 февруари 2006 годиназа сключване на Споразумение под формата на размяна на писма между Европейската общност и Република Чили относно изменения в Споразумението за търговия с вина, приложено към Споразумението за асоцииране между Европейската общност и нейните държави-членки, от една страна, и Република Чили, от друга страна(2006/136/EО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 133, във връзка с член 300, параграф 2, първа алинея, първо изречение от него,като взе предвид предложението на Комисията,като има предвид, че:(1) Споразумението за асоцииране между Европейската общност и нейните държави-членки, от една страна, и Република Чили, от друга страна [1] (по-нататък наричано за краткост Споразумението за асоцииране) беше подписано на 18 ноември 2002 г. и влезе в сила на 1 март 2005 г. [2].(2) На 24 ноември 2005 г. Съветът разреши на Комисията да започне преговори с Република Чили, за да бъде изменено Споразумението за търговия с вина, приложено като приложение V [3] (по-нататък наричано за краткост приложение V) към Споразумението за асоцииране. Тези преговори приключиха успешно.(3) Споразумението под формата на размяна на писма между Европейската общност и Република Чили относно измененията в приложение V следва да бъде одобрено,РЕШИ:Член 1Споразумението под формата на размяна на писма между Европейската общност и Република Чили относно измененията в Споразумението за търговия с вина, приложено към Споразумението за асоцииране между Европейската общност и нейните държави-членки, от една страна, и Република Чили, от друга страна, се одобрява от името на Общността.Текстът на Споразумението под формата на размяна на писма е приложен към настоящото решение.Член 2Упълномощава се комисарят по селско стопанство и развитие на селските региони да подпише споразумението под формата на размяна на писма, за да обвърже Общността.Съставено в Брюксел на 14 февруари 2006 година.За СъветаПредседателK.-H. Grasser[1] ОВ L 352, 30.12.2002 г., стр. 3.[2] ОВ L 84, 2.4.2005 г., стр. 21.[3] ОВ L 352, 30.12.2002 г., стр. 1083.--------------------------------------------------


title: Решение на Съвета от 22 май 2006 година за сключване на Споразумение под формата на размяна на писма между Европейската общност и Малайзия съгласно член XXIV:6 и член XXVIII от Общото споразумение за митата и търговията (ГАТТ) от 1994 година относно изменението на отстъпките в списъците на Република Естония, Република Кипър, Република Латвия, Република Литва, Република Малта, Република Полша, Република Словения, Словашката република, Република Унгария и Чешката република, в хода на тяхното присъединяване към Европейския съюз

text:
Важна правна забележка

|

32006D0862

Официален вестник n° L 335 , 01/12/2006 стр. 0038 - 0039 Официален вестник n° L 200 , 01/08/2007 стр. 0242 - 0243

		20060522Решение на Съветаот 22 май 2006 годиназа сключване на Споразумение под формата на размяна на писма между Европейската общност и Малайзия съгласно член XXIV:6 и член XXVIII от Общото споразумение за митата и търговията (ГАТТ) от 1994 година относно изменението на отстъпките в списъците на Република Естония, Република Кипър, Република Латвия, Република Литва, Република Малта, Република Полша, Република Словения, Словашката република, Република Унгария и Чешката република, в хода на тяхното присъединяване към Европейския съюз(2006/862/EО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 133, във връзка с член 300, параграф 2, първа алинея, първо изречение от него,като взе предвид предложението на Комисията,като има предвид, че:(1) На 22 март 2004 година Съветът упълномощи Комисията да започне преговори с някои други членове на СТО съгласно член XXIV:6 от Общото споразумение за митата и търговията (ГАТТ) от 1994 г. в хода на присъединяване към Европейския съюз на Република Естония, Република Кипър, Република Латвия, Република Литва, Република Малта, Република Полша, Република Словения, Словашката република, Република Унгария и Чешката република.(2) Комисията проведе преговорите в консултация с Комитета, създаден с член 133 от Договора, и в рамките на преговори за директиви, издадени от Съвета.(3) Комисията финализира преговорите за Споразумение под формата на размяна на писма между Европейската общност и Малайзия съгласно член XXIV:6 и член XXVIII от ГАТТ от 1994 г. Посоченото споразумение следва да бъде одобрено,РЕШИ:Член 1Одобрява от името на Общността Споразумението под формата на размяна на писма между Европейската общност и Малайзия съгласно член XXIV:6 и член XXVIII на Общото споразумение за митата и търговията (ГАТТ) от 1994 г. във връзка с изменението на отстъпките в списъците на Република Естония, Република Кипър, Република Латвия, Република Литва, Република Малта, Република Полша, Република Словения, Словашката република, Република Унгария и Чешката република, в хода на тяхното присъединяване към Европейския съюз, по отношение на оттеглянето на специфични отстъпки във връзка с изтеглянето на списъците на Република Естония, Република Кипър, Република Латвия, Република Литва, Република Малта, Република Полша, Република Словения, Словашката република, Република Унгария и Чешката република, в хода на тяхното присъединяване към Европейския съюз.Текстът на Споразумението под формата на размяна на писма е приложен към настоящото решение.Член 2Председателят на Съвета се упълномощава да посочи лицето/лицата, оправомощено/и да подпише/ат Споразумението, от името на Общността [1].Съставено в Брюксел на 22 май 2006 година.За СъветаПредседателJ. Pröll[1] Датата на влизане в сила на Споразумението ще бъде публикувана в Официален вестник на Европейския съюз.--------------------------------------------------


title: Решение на Постоянния комитет на държавите от ЕАСТ № 4/2012/ПК от 26 октомври 2012 година за назначаване на комитети за подпомагане на Надзорния орган на ЕАСТ при изпълнението на неговите функции по член 3 от протокол 1 към Споразумението между държавите от ЕАСТ за създаване на надзорен орган и съд и за отмяна на някои решения на Постоянния комитет

text:
               7.2.2013

               BG

               Официален вестник на Европейския съюз

               L 36/8

         РЕШЕНИЕ НА ПОСТОЯННИЯ КОМИТЕТ НА ДЪРЖАВИТЕ ОТ ЕАСТ
   № 4/2012/ПК
   от 26 октомври 2012 година
   за назначаване на комитети за подпомагане на Надзорния орган на ЕАСТ при изпълнението на неговите функции по член 3 от протокол 1 към Споразумението между държавите от ЕАСТ за създаване на надзорен орган и съд и за отмяна на някои решения на Постоянния комитет
   ПОСТОЯННИЯТ КОМИТЕТ НА ДЪРЖАВИТЕ ОТ ЕАСТ,
   като взе предвид Споразумението относно постоянен комитет на държавите от ЕАСТ, и по-специално член 5, параграф 2 от него,
   като взе предвид предложението на Надзорния орган на ЕАСТ,
   като има предвид, че:

               (1)

               В член 3 от протокол 1 към Споразумението между държавите от ЕАСТ за създаване на надзорен орган и съд, изменено с Протокола за адаптиране на Споразумението между държавите от ЕАСТ за създаване на надзорен орган и съд, наричано по-нататък „Споразумението за надзорен орган и съд“, се постановява, че когато в акт, посочен в приложенията към Споразумението за ЕИП се съдържат процедурите, описани в член 1, Европейската комисия внася проект на мярка, която предстои да бъде предприета, в комитет на ЕС или по друг начин се консултира с такъв, Надзорният орган на ЕАСТ, в съответствие с процедурите, които се определят от Постоянния комитет, се консултира със съответен комитет, ако съществува такъв, създаден или назначен в съответствие със Споразумението за постоянен комитет на държавите от ЕАСТ.

               (2)

               С Регламент (ЕС) № 182/2011 от 16 февруари 2011 г. за установяване на общите правила и принципи относно реда и условията за контрол от страна на държавите-членки върху упражняването на изпълнителните правомощия от страна на Комисията (1) Европейският парламент и Съветът определиха правилата и общите принципи, отнасящи се до правилата и общите принципи, уреждащи механизмите, които се прилагат, когато с акт на Съюза със задължителна сила (наричан по-нататък „основен акт“) се установява необходимостта от еднакви условия за изпълнение и се изисква приемането на актове за изпълнение от Комисията да бъде предмет на контрол от страна на държавите членки.

               (3)

               Постоянният комитет на държавите от ЕАСТ установи общите правила, описващи процедурите, които да се следват, когато Надзорният орган на ЕАСТ се подпомага от комитети, с Решение № 3/2012 на Постоянния комитет (нови процедури по комитология), за да приведе тези процедури в съответствие с процедурите, приети с Регламент (ЕС) № 182/2011.

               (4)

               В някои действащи решения на Постоянния комитет, с които се назначават комитети за подпомагане на Надзорния орган на ЕАСТ, се съдържат позовавания на остарели правни актове, които са заличени от Споразумението за ЕИП, и е възможно да се съдържат позовавания на процедури, които са изменени в резултат на влизането в сила на Регламент (ЕС) № 182/2011. Следователно е необходимо да се актуализират всички действащи решения за назначаване на комитети, приети от Постоянния комитет съгласно член 5, параграф 2 от Споразумението относно постоянен комитет на държавите от ЕАСТ, и да се посочи процедурата, която да бъде следвана от Надзорния орган на ЕАСТ във всеки конкретен случай.

               (5)

               С цел да се опрости и изясни процесът на назначаване на комитетите, всички комитети, в които Надзорният орган на ЕАСТ трябва да внася проекти на мерки или с които трябва да се консултира по друг начин, се назначават с настоящото в едно решение, а отделните решения, които понастоящем са в сила, следва да бъдат отменени.

               (6)

               Не е необходимо обаче да се назначат комитетите, които подпомагат Органа при упражняване на неговите правомощия в областта на конкуренцията и държавната помощ, тъй като тези комитети вече са назначени и създадени с протоколи 3 и 4 към Споразумението между държавите от ЕАСТ за създаване на надзорен орган и съд.

               (7)

               Процедурата, която се прилага, когато Европейската комисия трябва да внесе проект на мярка, която трябва да се предприеме, в комитет или да се консултира по друг начин с такъв, е посочена във въпросния акт. Процедурата, приложима за Надзорния орган на ЕАСТ, когато той прави това в съответствие с акт, посочен в приложенията към Споразумението за ЕИП, трябва да бъде процедурата, предвидена в Решение № 3/2012 на Постоянния комитет на държавите от ЕАСТ (определяне на процедурите по комитология), която в най-голяма степен съответства на процедурата, установена в акта, посочен в приложенията към Споразумението за ЕИП. Следователно не е необходимо да се уточнява процедурата, приложима за комитета при неговото назначаване.

               (8)

               По отношение на действащите актове в член 13 от Регламент (ЕС) № 182/2011 се установяват някои преходни мерки за адаптиране на действащите основни актове в правния ред на ЕС, с които се избягва необходимостта от изменение на всеки от тези актове. В член 7 от Решение № 3/2012 на Постоянния комитет (нови процедури по комитология) се съдържа подобна разпоредба относно адаптирането на действащи процедури.

               (9)

               Надзорният орган на ЕАСТ ще предложи на комитетите стандартен процедурен правилник, който те да приемат,

         РЕШИ:
   Член 1
   Назначаване на комитети
   1.   Комитетите, посочени в приложението към настоящото решение, се назначават да подпомагат Надзорния орган на ЕАСТ при изпълнението на неговите функции съгласно член 3 от протокол 1 към Споразумението за надзорен орган и съд.
   2.   Когато комитетите подпомагат Надзорния орган на ЕАСТ, те правят това в съответствие с Решение № 3/2012 на Постоянния комитет на държавите от ЕАСТ (за определяне на процедурите по комитология).
   Член 2
   Приложима процедура
   Когато Надзорният орган на ЕАСТ трябва, в съответствие с акт, посочен в приложенията към Споразумението за ЕИП, да внесе проект на мярка, която да бъде предприета, в комитет или да се консултира по друг начин с такъв, той прави това в съответствие с процедурата, установена в Решение № 3/2012 на Постоянния комитет на държавите от ЕАСТ (за определяне на процедурите по комитология), която в най-голяма степен съответства на процедурата, предвидена в акта, посочен в приложенията към Споразумението за ЕИП.
   Член 3
   Отмяна на решения на Постоянния комитет
   Решения №№ 6/94/SC, 8/94/SC, 9/94/SC, 10/94/SC, 11/94/SC, 12/94/SC, 14/94/SC, 15/94/SC, 2/2000/SC, 3/2000/SC, 3/2001/SC, 1/2003/SC, 2/2004/SC, 3/2004/SC, 1/2005/SC, 4/2005/SC, 2/2006/SC, 3/2006/SC, 2/2007/SC, 3/2008/SC, 4/2008/SC, 1/2009/SC, 4/2009/SC, 6/2009/SC, 7/2009/SC, 8/2009/SC, 9/2009/SC, 4/2010/SC и 2/2012/SC на Постоянния комитет се отменят.
   Член 4
   Влизане в сила
   Настоящото решение влиза в сила в деня на приемането му.
   Член 5
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.

      Съставено в Брюксел на 26 октомври 2012 година.

            За Постоянния комитет

            Председател

         Atle LEIKVOLL

            Генерален секретар

         Kristinn F. ÁRNASON

      (1)  ОВ L 55, 28.2.2011 г., стр. 13.

      ПРИЛОЖЕНИЕ

                  НАИМЕНОВАНИЕ НА КОМИТЕТА

                  ПРАВЕН АКТ

                  1

                  Ветеринарен и фитосанитарен комитет на ЕАСТ

                  Съответните актове, посочени в приложение I („Ветеринарни и фитосанитарни въпроси“) към Споразумението за ЕИП.

                  2

                  Комитет на ЕАСТ за технически регламенти, стандарти, изпитвания и сертифициране

                  Съответните актове, посочени в приложение II (Технически регламенти, стандарти, изпитвания и сертифициране) към Споразумението за ЕИП.

                  3

                  Комитет на ЕАСТ за отговорността за вреди от стоки

                  Съответните актове, посочени в приложение III („Отговорност за вреди от стоки“) към Споразумението за ЕИП.

                  4

                  Комитет на ЕАСТ по енергетика

                  Съответните актове, посочени в приложение IV („Енергетика“) към Споразумението за ЕИП.

                  5

                  Комитет на ЕФТА за свободното движение на работници

                  Съответните актове, посочени в приложение V („Свободно движение на работници“) към Споразумението за ЕИП.

                  6

                  Комитет на ЕАСТ по социална сигурност

                  Съответните актове, посочени в приложение VI („Социална сигурност“) към Споразумението за ЕИП.

                  7

                  Комитет на ЕАСТ по признаването на професионалните квалификации

                  Съответните актове, посочени в приложение VII („Признаване на професионални квалификации“) към Споразумението за ЕИП.

                  8

                  Комитет на ЕАСТ по правото на установяване

                  Съответните актове, посочени в приложение VIII („Право на установяване“) към Споразумението за ЕИП.

                  9

                  Комитет на ЕАСТ по финансовите услуги

                  Съответните актове, посочени в приложение IX („Финансови услуги“) към Споразумението за ЕИП.

                  10

                  Комитет на ЕАСТ по услугите

                  Съответните актове, посочени в приложение X („Услуги общо“) към Споразумението за ЕИП.

                  11

                  Комитет на ЕАСТ по електронни съобщения (COCOM)

                  Съответните актове, посочени в приложение XI („Електронни съобщения, аудиовизуални услуги и информационно общество“) към Споразумението за ЕИП.

                  12

                  Комитет на ЕФТА за свободното движение на капитали

                  Съответните актове, посочени в приложение XII („Свободно движение на капитали“) към Споразумението за ЕИП.

                  13

                  Комитет на ЕАСТ по транспорта

                  Съответните актове, посочени в приложение XIII („Транспорт“) към Споразумението за ЕИП.

                  16

                  Комитет на ЕАСТ по обществените поръчки

                  Протокол 2 към Споразумението относно постоянен комитет и съответните актове, посочени в приложение XVI („Обществени поръчки“) към Споразумението за ЕИП.

                  17

                  Комитет на ЕАСТ по интелектуалната собственост

                  Съответните актове, посочени в приложение XVII („Интелектуална собственост“) към Споразумението за ЕИП.

                  18

                  Комитет на ЕАСТ за здравословни и безопасни условия на труд, трудово право и равно третиране на мъжете и жените

                  Съответните актове, посочени в приложение XVIII („Здравословни и безопасни условия на труд, трудово право и равно третиране на мъжете и жените“) към Споразумението за ЕИП.

                  19

                  Комитет на ЕАСТ за защита на потребителите

                  Съответните актове, посочени в приложение XIX („Защита на потребителите“) към Споразумението за ЕИП.

                  20

                  Комитет на ЕАСТ по околната среда

                  Съответните актове, посочени в приложение XX („Околна среда“) към Споразумението за ЕИП.

                  21

                  Комитет на ЕАСТ по статистика

                  Съответните актове, посочени в приложение XXI („Статистика“) към Споразумението за ЕИП.


title: Решение (EС, Евратом) 2017/1143 на Съвета от 26 юни 2017 година за назначаване на член, предложен от Френската република, в Европейския икономически и социален комитет

text:
               28.6.2017

               BG

               Официален вестник на Европейския съюз

               L 165/36

         РЕШЕНИЕ (EС, Евратом) 2017/1143 НА СЪВЕТА
   от 26 юни 2017 година
   за назначаване на член, предложен от Френската република, в Европейския икономически и социален комитет
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 302 от него,
   като взе предвид Договора за създаване на Европейската общност за атомна енергия, и по-специално член 106а от него,
   като взе предвид предложението на правителството на Франция,
   като взе предвид становището на Европейската комисия,
   като има предвид, че:

               (1)

               На 18 септември 2015 г. и 1 октомври 2015 г. Съветът прие решения (ЕС, Евратом) 2015/1600 (1) и (ЕС, Евратом) 2015/1790 (2) за назначаване на членовете на Европейския икономически и социален комитет за периода от 21 септември 2015 г. до 20 септември 2020 г.

               (2)

               След изтичането на мандата на г-н Michel DUBROMEL се освободи едно място за член на Европейския икономически и социален комитет,

         ПРИЕ НАСТОЯЩОТО РЕШЕНИЕ:
   Член 1
   Г-н Arnaud SCHWARTZ, Secrétaire national de France Nature environnement, се назначава за член на Европейския икономически и социален комитет за остатъка от мандата, а именно до 20 септември 2020 г.
   Член 2
   Настоящото решение влиза в сила в деня на приемането му.

      Съставено в Люксембург на 26 юни 2017 година.

            За Съвета

            Председател

         J. MIZZI

      (1)  Решение (EС, Евратом) 2015/1600 на Съвета от 18 септември 2015 г. за назначаване на членовете на Европейския икономически и социален комитет за периода от 21 септември 2015 г. до 20 септември 2020 г. (ОВ L 248, 24.9.2015 г., стр. 53).

      (2)  Решение (EС, Евратом) 2015/1790 на Съвета от 1 октомври 2015 г. за назначаване на членовете на Европейския икономически и социален комитет за периода от 21 септември 2015 г. до 20 септември 2020 г. (ОВ L 260, 7.10.2015 г., стр. 23).